מיכאל דורפמן

מיכאל דורפמן (ברוסית: Михаэль Дорфман; נולד ב-17 בספטמבר 1954 בלבוב, אוקראינה) הוא סופר, פעיל חברתי ועיתונאי יהודי-אוקראיני-אמריקאי.

דורפמן פרסם מעל 300 מאמרים ומחקרים בישראל, ארצות הברית, גרמניה, פולין, הולנד ואוקראינה. כותב בשפות רוסית ואנגלית.
ממקימי תנועת המחאה "הפנתרים הרוסים" בבאר שבע, ועמותת "למרחב" שטיפלה בנפגעי גזענות כלפי העולים מברית המועצות בישראל. מיוזמי ההצעה להפוך את השפה הרוסית לשפה רשמית בישראל, וממחברי דוח בנושאי גזענות כלפי העולים שהוגש לממשלה.

משנת 2001 מתגורר בארצות הברית.

 ביוגרפיה 
ממוזער|305x305 פיקסלים|דורפמן עם ראש הממשלה אהוד ברק.
נולד בעיר לבוב שבאזור גליציה באוקראינה, שהייתה אז חלק מברית המועצות תחת השלטון הקומוניסטי. עלה לישראל בשנת 1974 במסגרת העלייה מברית המועצות בשנות השבעים. למד במשך שנה באולפן עברית בירושלים.

דורפמן עסק בפעילות עיתונאית וחברתית, ונדד בין מדינות העולם במסגרת פעילות זו. למד טבחות בשווייץ ועבד במקצוע זה. כן למד קורסים בבלשנות ומחשבים. כשחזר לישראל עבד מספר שנים במחלקה לכימיה באוניברסיטת בן-גוריון, והחל לכתוב בעיתונות המקומית.

 כתיבה 
משנת 2001 עסק בארצות הברית בתחיית תרבות היצירה בשפת היידיש על ידי יהודים דוברי רוסית.

בשנת 2009 פרסם שלושה כרכים תחת השם "היהודים והחיים" ברוסית, בהוצאת ACT במוסקבה.

 עיתונאות 
בין השנים 1992–2000 עבד ככתב ועורך בעיתון «Аспекты» и «Негев». בשנים אלו כתב מאמרים במספר מגזינים בשפה הרוסית המתפרסמים בישראל: Вести, Время, Новости недели, Наша страна, Панорама, Секрет, Зеркало, Круг. כן עבד בשיתוף עם העיתונים מעריב וידיעות אחרונות ועסק בפרסום המידע על התמודדות והשתלבות עולי ברית המועצות בישראל. שימש גם ככתב שטח בערוץ הראשון בטלוויזיה הישראלית ובתוכניות ברשת ב' (כגון תוכניתה של שלי יחימוביץ') בנושא עולי ברית המועצות.
בשנת 2002 התארח בנושא זה בתוכנית "שאלות אישיות" עם יעקב אגמון בגלי צה"ל.

החל משנת 2004 כתב מאמרים למגזינים במקומות שונים בעולם: Nota Bene (ירושלים), Lebed (בוסטון), Unipress, Ami (סנקט פטרבורג), Scepsis (מוסקבה), TryPress (מולדובה) ועוד.
השתמש בשמות העט Дан Михаэль, Йегуда Арад, Людмила Бенсон.

 פעילות חברתית 
בשנת 1994 הקים את עמותת "למרחב" שנועדה לסייע לעולים מברית המועצות שסבלו מפגיעות על רקע גזעני בשל מוצאם. סייע בבניית רשת של תוכניות "12 צעדים" לעזרה לאנשים שעברו הטרדה על רקע גזעני.

דורפמן היה אחד ממקימי תנועת המחאה של "הפנתרים הרוסים" ועמד בראשה. בשנים 1999–2000 בשיא פעילותה, הועלתה הצעה להפוך את השפה הרוסית לשפה רשמית נוספת בישראל, בתגובה להטרדות כנגד דוברי רוסית. תקופה מסוימת גם כיהן כיועץ לראש עיריית באר שבע יעקב טרנר בנושא קהילת עולי ברית המועצות, אך סיים את תפקידו והביע ביקורת כלפי העירייה על כך שאינה פועלת מספיק נגד תופעות הגזענות בעיר.

 ספריו 
 Михаэль Дорфман, Евреи и жизнь. Холокост - это смешно? 
 Михаэль Дорфман, Евреи и жизнь. Свастика в Иерусалиме 
 Михаэль Дорфман, Евреи и жизнь. Холокост - это смешно? 

 מאמרים ופרסומים 
 Michael Dorfman’s Essentials, מאמרים באתר "למרחב" 
 Selected publications רשימת פרסומים בוויקיפדיה הרוסית
 הבלוג האישי של דורפמן 
 Liberal Israel - בלוג של דורפמן על פוליטיקה וחברה בישראל 
 רשימות בבלוג בנושא דת וחברה 
 Soviet Judaica - בלוג חברתי נוסף של דורפמן 

 קישורים חיצוניים 



 ריאיון עם דורפמן, באתר People.ru (הראיון בהרחבה) 
 Interview for israeli newspaper Maariv (rus, heb)
 מאמרים על הפנתרים הרוסים 

 הערות שוליים 

קטגוריה:עיתונאים ישראלים
קטגוריה:פעילים חברתיים ישראלים
קטגוריה:סופרים ישראלים
קטגוריה:ישראלים ילידי אוקראינה
קטגוריה:עולים בשנות ה-1970
קטגוריה:ישראלים שנולדו ב-1954